عبده الحامولي (1836- 12 مايو 1901) سيد المغنيين و الملحنين المصريين فى القرن 19. كان اول واحد يطلع الغنا المصري من حالة الجمود، فقبله كان الغنا المصري عباره عن الموشحات و القدود العربيه اللى دخلت مصر فى القرن 17 و عششت فيها. عبده الحامولي زار تركيا و اعجب بمزيكتها ، فابتدى يمزج احسن المقامات و النغمات التركيه بالغنا المصري فطلع اعمال بديعه فريده. ألحانه ماكانش سهل تقليدها ، و كان التخت بتاعه مدرسه عمليه للألاتيه و المرددين. لعبده الحامولي الحان كتيره لسه موجوده بعد ما اتحفظت زمان على اسطوانات. اتجوز المغنيه المظ و اسمه إرتبط بيها. لما اتوفى نعاه الشاعر احمد شوقى. قدمت السينما المصريه فى الستينات فيلم اسمه "المظ وعبده الحامولى " قام ببطولته المطرب عادل مأمون فى دور عبده الحامولى والمطربة وردة الجزائريه بدور المظ. شخصيات مصريه مشهوره رواد الغناء فى القرن 19 النص الكامل متوفر في: https://ia902705.us.archive.org/22/items/mashahir_02/mashahir_02.pdf — المؤلف: جرجى زيدان — العنوان : مشاهير الشرق في القرن التاسع عشر — الاصدار الثالث — المجلد: 2 — الصفحة: 305 — الناشر: مجلة الهلال